#  **DECIZIA ETAPEI DE ÎNCADRARE**

## **Nr. număr din zz.ll.aaaa**

Ca urmare a notificării adresate de **sc alexiana group srl**, cu sediul în Str. Principala, Nr. 2, Cacica , Judetul Suceava, , privind planul/programul PUZ – Construire 2 hale prestări servicii, Mun. Rădăuți, jud. Suceava înregistrată la APM Suceava cu nr. 11905/12.12.2016 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 20.12.2016 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat,

**decide:**

**Planul/programul** privind planul/programul PUZ – Construire 2 hale prestări servicii, Mun. Rădăuți, jud. Suceava**, titular** sc alexiana group srl**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

 Prezenta decizie finală este valabilă pe toată perioada de valabilitate a PUZ-ului, dacă nu intervin modificări ale acestuia.

 Prezenta nu înlocuiește Acordul de Mediu în vederea emiterii Autorizației de construire.

**Caracteristicile si localizarea proiectului**

 Având în vedere destinaţia actuală a terenului şi situarea acestuia într-o zonă spre limita intravilanului , zona este echipată cu utilităţi edilitare, existând reţea de energie electrică de medie şi joasă tensiune , retea apa si gaz. În situaţia actuală, datorită provenienţei terenului, zona studiată prezintă elementele caracteristice terenurilor arabile situate în extravilanul localităţilor.

 Suprafaţa zonei studiate este de 8061 metri patrati din care 1635 metri patrati sunt in intravilanul localitatii, restul de 6426 fiind in extravilan. Această zonă studiata are o formă dreptunghiulara.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentație se studiază posibilitațile de realizare a două hale prestări servicii..

 P.O.T. maxim = 70 % , C.U.T. maxim = 1

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- **Alimentare cu apa:** Având în vedere existentei unui sistem centralizat de alimentare cu apă, halele prestari servicii din zonă se vor alimenta cu apă prin racordarea la reteaua locala.

**- Canalizarea:** Canalizarea menajeră se va realiza în sistem individual şi va consta din bazine vidanjabile individuale şi conducte canalizare de evacuare a apelor uzate de la utilizator.

**- Alimentarea cu energie electrica:** Alimentarea cu energie electrică a zonei se va face de la postul de transformare existent prin reţele subterane, atât pentru racordarea halelor de prestari servicii cât şi pentru iluminatul public exterior.

- **Accesul auto şi pietonal**: Pe zona studiată se propune realizarea unei circulaţii carosabile şi pietonale care va deservi parcela de teren, precum şi zona de dotări şi spaţiile verzi, realizarea unei strazi de colectare pt. evitarea iesirii directe in Strada Calea Bucovinei;

 Accesul la halele de servicii se va realiza prin parcela proprietatea SC Alexiana Group SRL cu numar cadastral 7682, cu o deschidere de minim 8 metri latime.

- **Gospodarie comunala:** Deşeurile rezultate de la halele prestari servicii se vor depozita individual pe categorii în pubele metalice si se vor duce la groapa de gunoi in urma unui contract cu serviciile comunale locale.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor -* prin masurile luate nu apar efecte negative remanente asupra mediului*;*

*b) natura cumulativă a efectelor –* nu este cazul*;*

*c) natura transfrontieră a efectelor –* nu este cazul*;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate -* este redusă pe perioada execuţiei lucrărilor*;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural;

 - nu este cazul

 *(ii)* depăşirea standardelor sau a valorilor limită de calitate a mediului;

 - este redusă pe perioada execuţiei lucrărilor

 *(iii)* folosirea terenului în mod intensiv;

 *-* este redusă pe perioada execuţiei lucrărilor

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul „Crai Nou” a anunțurilor publice privind prima versiune a proiectului în zilele de 13.12.2016 și 16.12.2016, până la luarea deciziei de încadrare nu au fost semnalate observații din partea publicului.

În urma publicării din data de ........., în ziarul „Crai Nou” a anunțului deciziei de încadrare nu au fost semnalate observații din partea publicului

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.